Volvóval csapatta az autópályán, mögötte egy több száz kilós kombájnalkatrész - 444
A Borsod-Abaúj-Zemplén Megyei Rendőr-főkapitányság kedd reggel lekapcsolt egy Volvót az M3-as autópályán, a Hejőkeresztúri pihenő előtt
A gépkocsi egy utánfutót vontatott, amelynek a rakománya egy kombájn vágóasztala volt. Nem tudom, hogy alapesetben hány kiló egy ilyen vágóasztal, de a rendőrség szerint a román személyautó sofőrje ezzel ötszáz kilogrammal meghaladta a megengedett legnagyobb össztömeget.
A sofőr ráadásul nem rendelkezett érvényes B+E vezetésre jogosító kategóriával sem.
A tettenért sofőrt a járőrök előállították a Tiszaújvárosi Rendőrkapitányságra, ahol a hatóság - még aznap meghozott - elsőfokú határozatában a szabálysértőt három hónapra eltiltotta a járművezetéstől és pénzbírsággal sújtotta. (police.hu)